MUNICIPIUL  CRAIOVA  
CONSILIUL LOCAL AL MUNICIPIULUI CRAIOVA          
     HOTĂRÂREA NR.133
privind scoaterea la licitaţie publică, în vederea închirierii, a două spații aparţinând domeniului public al municipiului Craiova, administrate de Şcoala Gimnazială „Mihai Viteazul”, situate în municipiul Craiova, str.Duiliu Marcu, nr.38
           Consiliul Local al Municipiului Craiova, întrunit în şedinţa ordinară din data de 29.03.2018;

            Având în vedere raportul nr.42905/2018 întocmit de Direcţia Patrimoniu prin care se propune scoaterea la licitaţie publică, în vederea închirierii, a două spații aparţinând domeniului public al municipiului Craiova, administrate de Şcoala Gimnazială „Mihai Viteazul”, situate în municipiul Craiova, str.Duiliu Marcu, nr.38 şi rapoartele comisiilor de specialitate ale Consiliului Local al Municipiului Craiova; 

  În conformitate cu prevederile art.14 din Legea nr.213/1998 privind proprietatea publică şi regimul juridic al acesteia, modificată şi completată, art.108 din Legea educaţiei naţionale nr.1/2011, modificată şi completată şi art.858-865, art.868 din Codul Civil;

             Potrivit Hotărârii Consiliului Local al Municipiului Craiova nr.191/2015 referitoare la aprobarea Regulamentului cadru de închiriere a unor spaţii disponibile excedentare din unităţile de învăţământ preuniversitar de stat din municipiul Craiova;
             În temeiul art.36 alin.2 lit.c, coroborat cu alin.5 lit.a, art.123 alin.1, art.45 alin.3, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă scoaterea la licitaţie publică, în vederea închirierii, pe o perioadă de 4 ani, a două spații disponibile, aparţinând domeniului public al municipiului Craiova, administrate de Şcoala Gimnazială „Mihai Viteazul” Craiova, în suprafaţă de 172 mp., respectiv 205 mp., situate în municipiul Craiova, str.Duiliu Marcu, nr.38, identificate în anexele nr.1-2 care fac parte integrantă din prezenta hotărâre.
Art.2. Se aprobă Studiile de oportunitate în vederea închirierii spațiilor identificate la art.1, conform anexelor nr.3 şi 4 care fac parte integrantă din prezenta hotărâre.
Art.3. Se aprobă Caietele de sarcini şi Documentaţiile de atribuire a contractelor de închiriere, în vederea închirierii spațiilor identificate la art.1 din prezenta hotărâre, conform anexelor nr.5 şi 6, respectiv nr.7 şi 8 care fac parte integrantă din prezenta hotărâre.
Art.4. Se împuterniceşte directorul Şcolii Gimnaziale „Mihai Viteazul” să organizeze procedura de închiriere prin licitaţie publică şi să semneze contractele de închiriere a spaţiilor identificate la art.1 din prezenta hotărâre.
  Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi Şcoala Gimnazială „Mihai Viteazul” vor aduce la îndeplinire prevederile prezentei hotărâri.

